ועדת הכספים, כנסת 20, פרוטוקול מספר 858, 2017-11-15 10:50

משה גפני: משה, לא נוכל להשלים את הדיון הזה.

משה גפני: נשלים אותו בשבוע הבא - טכנית.

משה גפני: תקנות מס הכנסה (פטור מהגשת דין וחשבון), התשע"ח-2017.

משה גפני: מי מציג את התקנות?

משה גפני: בבקשה.

<משה אשר: על-פי תקנות מס הכנסה (פטור מהגשת דין וחשבון), יש חובה להגיש על ציבורים מסוימים, בתנאים מסוימים, להגיש דוח שנתי למס הכנסה.

<משה אשר: באופן עקרוני, למשל, שכיר, שיש לו הכנסות עד סכום מסוים, ואין לו הכנסות נוספות מיוחדות מעבר לסכום מסוים, לא נדרש להגיש דוח שנתי.

<משה אשר: באופן טבעי המעסיק מנכה את כל המסים מהכנסותיו, הבנקים מנכים עבור הפעילות בבורסה, והבנקים גם מנכים את המס בגין הריבית.

<משה אשר: בשעתו נקבעה הוראה, שאם ההכנסות בבורסה הן עולות על 800,000 שקלים, נדרש להגיש- - -

<גיא גולדמן: עכשיו אתה מפנה ל-121ב לפקודה, שזה מס יתר.

<משה אשר: 800, ובעקבות הורדת מס העסק זה ירד ל-630,000 שקל, אז צריך להגיש דוח שנתי.

<משה אשר: הדבר יכול להרתיע משקיעים קטנים בבורסה שעושים פעולות במחזורים שלהם.

<משה אשר: לכן חשבנו שיהיה נכון- - -

מוסי רז: הכנסות של 630,000?

<משה אשר: מחזור.

<משה אשר: כשמדברים על מחזור, אתה יכול להביא 50,000 שקל כמה פעמים – אתה עושה מחזור.

<משה אשר: הרווח שם או ההפסד שם הוא אינו גדול.

<משה אשר: לכן מה שאנחנו ממליצים הוא להגדיל את הסכום בנקודה הזאת ל-2.5 מיליון שקל מחזור – במקום 630,000 שקל ל-2.5 מיליון שקל מחזור.

מוסי רז: כמה אנשים?

<משה אשר: אין לנו סטטיסטיקה מדויקת לכל אחד, אבל זה פותר בעיה של אנשים קטנים, שפוחדים להזיז את הכסף.

משה גפני: בבקשה.

<אלי שני: אני אלי שני, משקיע פרטי בבורסה.

<אלי שני: כמעט אין כאלה היום.

<אלי שני: אני רוצה לספר על שני חברים שלי, שהגישו דוחות למס הכנסה.

<אלי שני: חבר אחד מהנדס מחשבים, נקרא לחקירה ברשות המסים, שבדקו את האפשרות להכריז עליו בתור סוחר.

<אלי שני: בסך הכול מהנדס מחשבים.

<אלי שני: מאז הוא כמעט לא מבצע פעולות.

<אלי שני: חבר אחר לפני כמה שבועות קיבל דרישת תשלום של 650,000 שקל, לאחר שרשות המסים הכריזה שהוא סוחר, מבצע הרבה פעולות.

<אלי שני: אז מצד אחד, יש לנו הבורסה, עם מחזורים מאוד-מאוד נמוכים.

משה גפני: למה זה קשור תקנות?

<אלי שני: זה קשור לתקנות, כי אם לרשות המסים יש אפשרות להכריז על משקיעים בבורסה כסוחרים, אז הרבה מאוד מקטינים את ההשקעות שלהם בבורסה, ואז יש לך פחות הנפקות, פחות הכנסות למדינה.

<אלי שני: אין לך אפקט העושר, והבורסה ממשיכה - וקרוב ל-200 חברות כבר עזבו.

<אלי שני: אם אתם רוצים שמשקיעים יבצעו פחות פעולות, תכריזו עליהם בתור סוחרים.

<אלי שני: אם אתם רוצים שהבורסה תפרח, ויהיה לכם גידול בהכנסות של מוסדות פיננסיים, גידול כתוצאה מאפקט העושר, גידול בצמיחה, בדיוק הפוך ממה שראיתם כאן מאז שהמס עלה, תפסיקו את האפשרות להכריז על משקיעים כסוחרים.

<אלי שני: תנו לאנשים לסחור כמיטב יכולתם.

<אלי שני: לא הגיוני?

משה גפני: משה, נמשיך בזה.

משה גפני: תוכל לתת לי תשובה על האופנועים?

<משה אשר: אחרי הישיבה.

משה גפני: צריך ישיבה בשביל זה.

<משה אשר: נמצא לזה פתרון, אבל לא בפורום הזה.

משה גפני: השאלה מה מאשרים, כי או אנחנו מאשרים את הרביזיה או מבטלים אותה.

משה גפני: אנחנו שלושה חברי ועדה.

משה גפני: הצו פוקע.

משה גפני: אנחנו הצענו פשרה, שהאופנועים הגדולים – המחיר יעלה, האופנועים הקטנים – המחיר יירד, כפי שהצעתם, והבינוניים - לא יעלו; יישארו על 40.

<משה אשר: אני מציע שעוד היום נעשה ישיבה קצרה, וננסה להגיע לפשרה מסוימת, עוד היום.

משה גפני: אין לי מליאה.

משה גפני: המליאה מתחילה עכשיו.

משה גפני: אם תגיד שאתה מסכים, נצביע על הרביזיה, נצביע על מה שאתה אומר, ואפשר להניח את זה.

<שגית אפיק: או תתחייבו לפרסם צו, לפי מה שאתה מסכים, ביום ראשון.